Vier sterf in ongelukVier mense, insluitend ŉ jong seun, is dood en ŉ baba is ernstig beseer toe die motor waarin hulle gery het Sondagaand op die R59 naby Vereeniging omgeslaan het. Santi Steinmann, woordvoerder van Netcare911, sê die drie volwassenes en die jong seun was reeds dood met paramedici se aankoms op die toneel. Sy sê die babaseuntjie was in ŉ kritieke toestand en is na ŉ nabygeleë hospitaal gehaas vir verdere behandeling. Die oorsaak van die ongeluk is nog nie bekend nie. Die polisie ondersoek die saak.